अनोप मंडल के भाविकों की हुई बैठक
अनोप मंडल के भाविकों की हुई बैठक
भास्कर न्यूज | सिरोही
श्रीअनोप स्वामी महाराज की झूपड़ी में भाविकों की बैठक हुई। जिसमें अनोप मंडल की ओर से दिए जा रहे धरने पर कोई ध्यान नहीं देने के विरोध में जेल भरो आंदोलन शुरु करने का निर्णय लिया गया। प्रवक्ता राजू सैन ने बताया कि पृथ्वी बचाओ महाअभियान के बैनर तले कलेक्ट्रेट पर पिछले सात साल से शांति पूर्वक धरना प्रदर्शन किया जा रहा है। जिसकी मांगों को सरकार के ध्यान नहीं देने के विरोध में निंदा प्रस्ताव पारित किया गया तथा इस बात पर सहमति जताई गई कि शीघ्र ही मांगों पर ध्यान नहीं देने पर जिला मुख्यालय पर जेल भरो आंदोलन किया जाएगा। इस दौरान जिलाध्यक्ष धनाराम, उपाध्यक्ष दलपतसिंह, खंगारजी, प्रकाश भाई, जोगाराम, जयंतिलाल, शंकरलाल, गोवर्धनलाल और राजेश सैन सहित काफी संख्या में भाविक मौजूद रहे।
hin_Deva hin_Deva mai_Deva hin_Deva